标题：洛州
简介
历史上曾经有过四个洛州： 
第一个出现的洛州是秦朝时设立的，治所在宜阳县，就是现在河南洛阳市宜阳县西，后来移到陕县，就是现在河南三门峡市陕县，再后来又移到洛阳县，就是现在河南洛阳市东北，再后来又一次移到丰阳县，就是现在陕西商洛市山阳县。
第二个出现的洛州是北魏时候将司州改名，治所在洛阳县，就是现在洛阳市东北。不久就复名为司州。东魏时又改洛州，到隋朝时候废除。 
第三个出现的洛州是北魏太和十一年以荆州，治所在上洛县，就是现在的陕西商州。北周是改名为商州。 
第四个出现的洛州是唐朝初年的时候将河南郡改名为洛洛州，治所在洛阳县（现在洛阳市东北）。唐玄宗开元元年改名为河南府。 
在唐代洛阳，有一个说法叫“洛州无影”。洛州即洛阳，其位置在北回归线以北，从天文的角度讲，这里一年之中任何时候都不可能出现“无影”的情形。 
所以大致可以知道，古代洛州所指的地方大多都是在河南洛阳。
《元和郡县图志》记载
洛州，东都。开元户一十二万七千四百四十。乡二百。元和户一万八千七百九十九。乡八十。
《禹贡》豫州之域，在天地之中，故三代皆为都邑。阳翟，夏城，禹都也。
偃师，西亳，汤都也。周成王定鼎於郏鄏，使召公先相宅，乃卜涧水东，瀍水西，是为东都，今苑内故王城是也。又卜瀍水东，召公往营之，是为成周，今河南府东故洛城是也。至赧王献地於秦昭襄，昭襄王立为三川郡。三川，伊、洛、河也。汉改为河南郡，後汉光武帝建武元年入洛阳，遂定都焉。及董卓逼迁献帝西都长安，尽烧洛阳宫庙，後又都焉。魏文帝受禅，亦都洛阳，陈留王以司隶校尉所掌，置司州，领河南、河东、河内、弘农、平阳五郡。晋武帝受禅，司州不改。永嘉初，刘曜叛乱，司州没胡，後又没於石勒。东晋穆帝永和五年，桓温入洛阳，置河南郡。宋武帝北平关、洛，复置司州。後魏孝文帝太和十九年，六宫文武尽迁洛阳，改为河南尹。至周宣帝移相州六府於洛州，以为东京。隋文帝改六府为六尚书省，又置河南道行台省。仁寿四年，炀帝诏杨素营东京，大业二年，新都成，遂徙居，今洛阳宫是也。其宫北据邙山，南直伊阙之口，洛水贯都，有河汉之象，东去故城一十八里。初，炀帝尝登邙山，观伊阙，顾曰：“此非龙门邪？自古何因不建都於此？”仆射苏威对曰：“自古非不知，以俟陛下。”帝大悦，遂议都焉。其宫室台殿，皆宇文恺所创也。恺巧思绝伦，因此制造颇穷奢丽，前代都邑莫之比焉。又改洛州为豫州，置牧。三年，罢州为河南郡，置尹。四年，改东京为东都。十四年，复置洛州。隋乱，王世充僭号称郑，改为司州。武德四年讨平充，复为洛州，仍置总管府。其冬罢府，置陕东道大行台，太宗为大行台尚书令。九年罢台，置洛州都督府，贞观十八年废府。显庆二年，置东都，则天改为神都，神龙元年复为东都。开元元年改洛州为河南府。天宝元年，改东都为东京，至德元年复为东都。
府境：东西六百二十一里。南北八到：西至上都八百五十里。东至郑州二百八十里。东北至怀州一百五十里。
西北至陕州三百五十里。东南至汝州一百七十里。东南取?岭路，至阳翟县二百四十里，从县至许州九十里。
贡、赋：开元贡：自瓷器，绫。赋：绢，绵。
管县二十六：洛阳，河南，偃师，缑氏，巩，伊阙，密，王屋，长水，伊阳，河阴，阳翟，颍阳，告成，登封，福昌，寿安，渑池，永宁，新安，陆浑，河阳，温，济源，河清，汜水。河阳等五县，今权隶河阳三城节度。
洛阳县，赤。郭下。本秦旧县，历代相因。贞观六年，自金墉城移入郭内毓德功，今理是也。神龙初改为永昌，寻复旧号。
故洛阳城，在县东二十里。按华延亻隽《洛阳记》云：“洛阳城东西七里，南北九里。洛阳城内宫殿、台观、府藏、寺舍，凡有一万一千二百一十九（门）
〔间〕。自刘曜入洛，元帝渡江，官署里闾，鞠为茂草。後魏孝文帝太和十七年，幸洛阳，巡故宫，遂咏《黍离》之诗，为之流涕。观《石经》。仍定迁都，而经始洛京。十九年九月，新都始立，於是六吕文武，尽迁洛阳。”
洛水，在县西南三里。西自苑内上阳之南イ漫东流，宇文恺筑斜?是束令东北流。当水冲，捺堰九折，形如偃月，谓之月陂，今虽渐坏，尚有存者。
河南县，赤。郭下。本汉旧县，後魏静帝改为宜迁县，周宣帝复为河。隋仁寿四年，迁都，移县於东都城内宽政坊，即今县是也。永昌元年，以明堂初成，改合宫县，神龙初复旧。二年复为合宫，景?初复旧。
洛水，在县北四里。
伊水，在县东南十八里。
瀍水，在县西北六十里。《禹贡》曰：“伊、洛、瀍、涧，既入于河。孔安国注曰：“出河南北山。”《水经》云：“源出河南?城县北。”今验水西从新安县东入县界。
天津桥，在县北四里。隋炀帝大业元年初造此桥，以架洛水，田入缆维舟，皆以铁锁钩连之。南北夹路，对起四楼，其楼为日月表胜之象。然洛水溢，浮桥坏，贞观十四年更令石工累方石为脚。《尔雅》“箕、斗之?为天汉之津”，故取名焉。
中桥，咸亨三年造，累石为脚，如天津桥之制。
通津渠，在县南三里。隋大业元年，分洛水西北，名千步碛渠，又东北流入洛水，谓之洛口。
偃师县，畿。西南至府七十里。本汉旧县，帝喾及汤盘庚并都之。商有三，成汤居西亳，即此是也。至盘庚又自河北徙理於亳，商家从此而改号曰殷。武王伐纣，於筑城，息偃戎师，因以名焉。天宝七年四月，河南尹韦济奏，於偃师县东山下开驿路通义桥，废北坡义堂路焉。
北邙山，在县北二里，西自洛阳县界东入巩县界。旧说云北邙山是陇山之■，乃众山总名，连岭?互四百馀里。
首阳山，在县西北二十五里。
盟津，在县西北三十一里。
缑氏县，次赤。西北至府六十三里。本〔汉旧县〕，古滑国也，《左传》曰“秦师灭滑”。其後属晋。至秦、汉为县，因山为名。隋大业十年移据公路涧西，凭岸为城，即今县是也。
缑氏山，在县东南二十九里。王子晋得仙处。
轘辕山，在县东南四十六里。《左传》“栾盈过周，王使候出诸轘辕”。注曰：“缑氏县东南有轘辕关，道路险隘，凡十二曲，将去复还，故曰に辕。”後汉河南尹何进所置八关，此其一也。
鄂岭坂，在县东南三十七里。《晋八王故事》曰：“范阳王保於鄂坂。”後於其上置关。
洛水，西自洛阳县界流入。
曹城，在县东一里。曹操与袁术相拒，筑城於此。
袁术固，一名袁公坞，在县西南十五里。宋武《北征记》曰：“少室山西有袁术固，可容十万众。一夫守隘，万夫莫当。”
公路垒，在县南三里。袁术与曹公相拒处。
钩钅巢故垒，在县东北七里。《宋书》“司马休之从宋公西征，营於柏谷坞西”，即此垒。相连如锁，因以为名也。
巩县，畿。西至府一百四十里。古巩伯之国也，《春秋》“晋师克巩”。战国时，韩献於秦。至汉以为县，属河南郡。隋大业十三年，李密自颍川率群盗十馀万袭破洛口仓，因据巩县，仍筑城，断洛川，包南北山，周回三十馀里，屯营其中。後为王世充所破。县本与成皋中分洛水，西则巩，东则成皋，後魏并焉。
按《尔雅》“巩，固也”。四面有山河之固，因以为名。
天陵山，在县东南六十里。
黄河，西自偃师县界流入。河於此有五社渡，为五社津，後汉朱鲔遣贾强从五社津渡是也。
洛水，东经洛内，北对琅邪渚入河，谓之洛口。亦名什谷，张仪说秦王“下兵三川，塞什谷之口”，即此也。
伊阙县，畿。北至府七十里。古戎蛮子国。汉为新成县，属河南郡。周武帝时属伊川郡。
伊阙山，在县北四十五里。两山相对，望之若阙，伊水流其?，故名。
陆浑山，俗名方山，在县西五十五里。
伊水，西自陆浑县界流入。《左传》“秦、晋迁陆浑之戎於伊川”，是也。
伊阙故关，在县北四十五里。何进八关之一。
密县，畿。西南至府一百一十里。本汉旧县，古密国也，《春秋》“诸侯伐郑，围新密”。汉属河南郡。隋大业二年废，十二年又置。武德三年，於此置密州，四年废州，以县属郑州，龙朔二年割属河南府。《尔雅》曰“山如堂者曰密”，因以为名。
大?鬼山，在县东南五十里。本具茨山，黄帝见大隗於具茨之山，故亦谓之大?鬼山，氵翼水源出於此。
马岭山，在县南十五里，洧水所出。
王屋县，畿。东南至府一百里。本周时召康公之采邑，汉为垣县地，後魏献文帝分垣县置长平县，周明帝改为王屋县，因山为名，仍於县置王屋郡。天和元年，又为西怀州。隋开皇三年，改为邵州。大业三年，废邵州，以县属怀州。显庆二年，割属河南府。
齐子岭，在县东十二里，即宇文周与高齐分据境之处也。
黄河，在县南五十里。
王屋山，在县北十五里。周回一百三十里，高三十里。《禹贡》“底柱、析城，至于王屋”，是也。
析城山，在县西北六十里。峰四面其形如城，有南门焉，故曰析城。
长水县，畿。东至府二百三十里。本汉卢氏县地，後汉、晋、宋不改。後魏宣武帝分卢氏东境置南陕县，属弘农郡，西魏废帝改为长渊。隋义宁元年，以犯高祖庙讳，改为长水。贞观八年，自虢州割属?州，显庆二年属河南府。?州，今新安县所理是也。
伊阳县，畿。北至府二百六十里。本陆浑县南界之地，先天元年割置伊阳县。
伊水路，在县西南。出鸾掌山，东流。《水经》云：“出南阳鲁阳县蔓渠山，东北过陆浑县南，又东北过伊阙中，又东北入於洛。”多雨暴涨，诸峡束水之处其高或七八丈，故伊阙石壁有《石铭》云：“黄初四年六月二十四日辛巳，大水出，高四丈五尺。”
银钅?窟，在县南五里。今每岁税银一千两。
河阴县，畿。西南至府二百三十里。本汉荥阳县地，开元二十二年以地当汴河口，分汜水、荥泽、武陟三县地於输场东置，以便运漕，即侍中裴耀卿所立。
初，耀卿为宣州刺史，开元十八年，因朝集上便宜曰：“窃见江、淮诸州所送租庸等，本州正月、二月上道，至扬州入斗门，即逢水浅，停留一月已上，四月已後始渡淮入汴，多属乾浅，又般运停留，至六月、七月方至河口。即遇黄河涨溢，不得入河，又须停一两月，待河水较小，始得上河入洛。即又漕洛乾浅，船艘不通。计从江南至东都，停滞日多，得行日少，艰辛欠折，因此而生。伏见国家旧法，河口元置武牢仓，江南船不入黄河，即於仓内便贮也。巩县置洛口仓，从黄河不入漕洛，即於仓内安置。爰及河阳仓、柏崖仓、太原仓、永丰仓、渭南仓，节级取便，例皆如此。水通利则随近运转，不通利则且纳在仓，不滞远船，不生隐盗，每年剩得一二百万石，即数年之外，仓廪转加。”至二十二年，以耀卿为相，兼转运都使，於是遂分置河阴县及河阴仓，又河清县置柏崖仓，三门东置集津仓，三门西置盐仓。三门北凿山十八里，陆行以避湍险，自江、淮来者悉纳河阴仓，自河阴候水调浮漕送含嘉仓，又取晓?河水者递送太原仓，所谓北运也自太原仓浮渭以实关中。凡三年，运七百万石，省脚三十万贯。及耀卿罢相後，缘北路险涩，颇为隐欺，议者言其不便，事又停。
汴渠，在县南二百五十步，亦名蒗荡渠。禹塞荥阳，开渠以通淮、泗。後汉初，汴河决坏，明帝永平中命王景?渠筑堤，十里立一水门，令更相注，洄无复溃漏之患。自宋武北征之後，复皆堙塞。隋炀帝大业元年更令开导，名通济渠，自洛阳西苑引?、洛水达於河，自板渚引河入汴口，又从大梁之东引汴水入於泗，达於淮，自江都宫入於海。亦谓之御河，河畔筑御道，树之以柳，炀帝巡幸，乘龙舟而往江都。自扬、益、湘南至交、广、闽中等州，公家运漕，私行商旅，舳舻相继。隋氏作之虽劳，後代实受其利焉。
汴口堰，在县西二十里。又名梁公堰，隋文帝开皇七年，使梁睿增筑汉古堰，遏河入汴也。
三皇山，亦曰{山敖}高山，上有三城，即刘、项相持处。《春秋》、《左氏传》曰：“晋师在敖、高阝之?”，亦此也。
阳翟县，畿。西北至府二百四十里。本夏禹所都，春秋时郑之栎邑，韩自宜阳移都於此。秦为颍川郡。楚、汉之际，韩公子成为韩王，项羽杀成立郑昌，汉元年又诛昌，立横野君信。六年，徙信太原郡，复置颍川郡，领县二十，理阳翟。
颍川属县。後魏复置阳翟郡。隋开皇十六年，废郡，置嵩州，以县属焉。大业三年隶襄城郡，武德中又隶嵩州，贞观元年废入许州。建都後，改属河南府。
钧台，在县南十五里。《左氏传》曰“夏启有钧台之飨”，是也。
颍阳县，畿。西至府九十里。古纶氏县，本夏之纶国也，少康之邑在焉。汉属颍川，晋省。後魏太和中，於纶氏县城置颍阳县，属河南尹，又分颍阳置堙阳县。隋开皇六年，改堙阳为武林，十八年，又改为纶氏。大业元年改为嵩阳，载初元年又改为武林，开元十五年复为颍阳。
大石山，一名万安山，在县西北四十五里。
倚箔山，望之如立箔。山西北崖下有锺乳，隋时充贡。
阳乾山，在县东二十五里。颍水一源出阳乾山。
太谷口，在县西北三十五里。孙坚停兵太谷，距洛阳九十里，即此谷。
太谷故关，在县西北四十五里。何进八关之一也。
告成县，畿。西北至府一百七十里。本汉阳城县，属颍川郡，因阳城山为名。
後魏置阳城郡，属司州。隋开皇三年废郡，以县属洛州。十六年，於此置嵩州，仁寿四年省嵩州，以县属河南郡。万岁登封元年，则天因封中岳，改名告成。
许由山，在县南十三里。
嵩高山，在县西北三十三里。
少室山，在县西北五十里。
阳城山，在县东北三十八里。
鬼谷，在县北五里，即六国时鬼谷先生所居也。
测景台，在县城内西北隅，高一丈，开元十年诏太监南宫说立石表焉。
登封县，畿。西北至府一百三十五里。本汉?高县，武帝元封元年置以奉太室，後省入阳城，累代因之。高宗将有事於中岳，分阳城、缑氏置嵩城县，万岁登封元年，则天因封岳，改为登封。
嵩高山，在县北八里。亦名外方山。又云东曰太室，西曰少室，嵩高总名，即中岳也。山高二十里，周回一百三十里。
少室山，在县西十里。高十六里，周回三十里。颍水源出焉。颍水有三源，右水出阳乾山之颍谷，中水导源少室通阜，左水出少室南溪，东合颍水。
启母祠，在县东北七里。《汉书》“武帝祀中岳，见夏启母石”，是也。应劭云“启生而母化为石”。《淮南子》亦同。《嵩山记》：“阳翟妇人，今龛中凿石像其石，汉安帝延光三年立。”
福昌县，畿。东至府一百五十里。古宜阳地，春秋时属晋，七国时属韩。汉以为县，属弘农郡。後汉建武三年，冯异破赤眉於崤底，馀众走向宜阳，帝自征之，赤眉君臣面缚，即此地也。隋义宁二年，於此置宜阳郡。武德元年改为熊州，改宜阳县为福昌县，取县西隋宫为名。贞观元年州废，以县隶?州。显庆二年废?州，以县属河南府。今县城即魏一（合）〔全〕坞，城东南北三面天险峭绝，後周置重兵於此，以备高齐。
女几山，在县西南三十四里。
寿安县，畿。东北至府七十六里。本汉宜阳县地，後魏分新安置甘棠县。隋开皇三年，以县属熊州，十六年，改为?州，仁寿四年，改名寿安县。贞观七年改属河南府。
石墨山，在县西南三里。山石如墨，可以书字。
洛水，西自福昌县界流入。
少水，今名慈涧水，出县北。
八关故城，在县东北三十里。後汉灵帝中平元年，以河南尹何进为大将军，将五营士屯都亭，置函谷、广城、伊阙、太谷、轘辕、旋门、小平津、孟津等八关，都尉官理於此。
永济桥，在县西十七里。炀帝大业三年置，架洛水。隋乱，毁废。贞观八年?造舟为梁，长四十丈三尺，广二丈六尺。
渑池县，畿。东至府一百五十里。本韩地，哀侯东徙，其地入秦。汉以为县，属弘农郡。隋文帝时属熊，今河南府福昌县是也。十六年改属?州，显庆二年废?州，县属河南府。
广阳山，亦名渑池山，在县东北五十五里。
?水，南去县二百步。东经秦、赵二城，俗谓之俱利城，东城在县西十三里，西城在县西十四里，昔秦、赵会於渑池之处。
大坞故城，在县北十五里。後魏武帝入关，使行台杨腾出安抚，腾因旧城置大坞镇。
永宁县，畿。东至府二百里。汉渑池县之西境，後汉、晋、宋不改。後魏文帝於今县东四十里置北宜阳县，属宜阳郡，废帝二年改为熊耳县。隋义宁二年置永宁县，属宜阳郡，贞观元年改属河南府。
二崤山，又名??山，在县北二十八里。春秋时秦将袭郑，蹇叔哭送其子曰：“晋人御师必於崤。崤有二陵，其南陵夏后皋之墓，北陵文王之所避风雨。必死是?。”汉建安中，曹公西讨巴、汉，恶其险，更开北山道路，多从之便。路侧有石铭，曰：“晋太康三年，弘农太守梁柳修复旧道。”《西征记》：“崤上不得鸣鼓角，鸣则风雨总至。”自东崤至西崤三十五里。东崤长坂数里，峻阜绝涧，车不得方轨。西崤全是石坂十二里，险绝不异东崤。汉冯异破赤眉於崤底，魏庞德破张白骑於两崤?。
熊耳山，在县东北四十五里。後汉世祖破赤眉，积甲宜阳县城西，与此山齐。
按《禹贡》“导洛自熊耳”，在商州上洛县界，与此别也。
?阳山，在县西北五十五里。《汉书地理志》?水出?阳山。
回?，俗名回坑，在县东北三十六里。冯异与赤眉战败於此，玺书劳曰：“始垂翅於回?，终奋翼於渑池，可谓失之东隅，收之桑榆。”
新安县，畿。东至府七十里。本汉旧县，属弘农郡。晋改属河南郡，後魏属新安郡。周武帝保定三年，省新安郡，又於今县理置中州。建德六年省中州，又置新安郡。隋开皇十六年改置?州，贞观元年省?州，新安属河南府。
谷水，在县南二里。《国语》曰“谷、洛斗，坏王宫”，是也。
县城本名通洛城，周武帝将东（封）〔讨〕，今陕州总管尉迟纲筑此城，以临齐境。
白超故城，一名白超垒，一名白超坞，在县西北十五里。垒当大道，左右有山，道从中出。汉末黄巾贼起，白超筑此垒以自固，东魏?筑为城，因名白超城。
函谷故关，在县东一里。汉开帝元鼎三年，为杨仆徙关於新安。按：秦函谷关在今陕州灵宝县西南十二里，以其道险隘，其形如函，故曰函谷，项羽坑秦降卒於新安，即此地。今县城之东有南北塞垣，杨仆所筑。
慈涧故镇，在县东南二十里。周武帝保定六年置。武德三年讨王世充，前军镇此，太宗以轻骑击破之，充拔镇归於东都。
陆浑县，畿。东北至府一百三十里。本陆浑戎所居，春秋时秦、晋迁陆浑之戎於伊川，至汉为陆浑县，属弘农郡，後属河南尹。後魏改为伏流县，隋大业元年省伏流县，移陆浑县於今理。
三涂山，在县西南五十里。《左传》曰：“四岳、三涂、阳城、大室，九州之险。”
明皋山，在县东北十五里。
伊水，在县西南，自虢州卢氏县界流入。
伏流城，即今县理城，东魏孝静帝武定二年所筑，以城北焦涧水伏流地下，西有伏流坂，因以为名。
河阳县，畿。西南至州八十里。
自河阳以下至河清等五县，今权隶三城节度。
本周司寇苏忿生之邑，後为晋邑，在汉为河阳县，属河内。高齐省入温、轵二县。隋开皇十六年，分温、轵二县重置，属怀州。武德四年平王世充後，割属河南府。
南城，在县西，四面临河，即孟津之地，亦谓之富平津。後魏使高永乐守河南以备西魏，即此也。周、隋为宫，贞观置镇。
中氵单城，东魏孝静帝元象元年筑之，仍置河阳关。天宝已前，亦於其上置关。县西南十三里古遮马堤，即後魏尔朱荣杀朝士千三百馀人於此。谨按：至德中史思明之来寇也，时李光弼已至东都，闻思明将至，乃移牒留宁及河南尹并留司官坊市居人，令悉出避寇，空其城，乃率麾下士马数万，东守河阳三城拒逆贼。
贼党初谓光弼自洛而西，及闻保河阳，出其意外，疑惧久之，不敢犯宫阙。光弼训练招集，威声大振。贼虽入城，惮光弼兵威，南不出百里，西不越畿内，陕州得?戎备，关隘无虞，皆光弼保河阳之力。故自乾元已後，常置重兵，贞元後加置节度，为都城之巨防。造浮桥，架黄河为之，以船为脚，竹{?聂}互之。《晋阳秋》云“杜元凯造河桥於富平津”，即此是也。船{?聂}出洪州。
温县，畿。西南至府一百三十里。本周畿内，司寇苏公之邑，春秋周襄王赐晋文公。汉以为县，属河内郡。隋大业十三年，自故温县移於今所。皇朝建都，割属河南府。
济源县，畿。南至府一百二十里。古轵邑，属魏。奏昭王时，伐魏取轵。汉文帝时，封薄昭为轵侯，属河内郡。隋开皇十六年，分轵县置济源县，属怀州，以济水所出，因名。显庆二年，割属河南府。
济水，在县西北三里。平地而出，有二源：其东源周回七百步，深不测；西源周回六百八十五步，深一丈，皆缭之以周墙，源出王屋山。《山海经》云：“王屋之山，氵联水出焉。”郭璞注云：“氵联，氵允水之源。”《尚书禹贡》云：“导氵允水，东流为济，入于河，溢为荥。”孔安国注云：“济水入河，并流十数里而南截河，又并流数里溢为荥泽。”《汉书》：“道氵允水，东流为?，入于河，轶为荥，东出于陶丘北，又东至于荷，又东北会于汶，又北东入于海。”
颜师古云“氵允水流而为济。截河，又为荥泽。陶丘，在济阴定陶西南。荷即菏泽。过菏泽，又与汶水会，北折而东入于海”也。按：氵允水出今王屋县王屋山，东流至济源县而名济水。荥泽在今郑州荥泽县。定陶，今曹州济阴县也。菏泽在今衮州鱼台县。汶水出今衮州莱芜县。然济水因王莽末旱，渠涸，不复截河南过，今东平、济南、淄川、北海界中有水流入於海，谓之清河，实菏泽、汶水合流，亦曰济河，盖因旧名，非本济水也。而《水经》是和帝已後所撰，乃言济水南过荥泽至於乘氏等县，一依《禹贡》旧道，斯不详之甚也，郦道元又从而注之，尤为纰缪矣。
百尺沟，在县东北六里，引济水溉灌，仁寿三年置。初分功，人穿十丈，故名百尺沟。
河清县，畿。南至府六十里。本汉轵县地，县西有柏崖故城，即东魏将侯景所筑。武德初於城东置大基县，八年省。咸亨四年重置，先天元年，以犯玄宗庙讳，改名河清。
汜水县，畿。西南至府一百八十里。古东虢国，郑之制邑，汉之成皋县，一名虎牢。《穆天子传》曰：“天子猎于郑圃，有兽在葭中，七萃之士擒之以献，天子命蓄之东虞，因曰虎牢。”楚、汉之际，项羽使海春侯曹咎守此，汉王破之，咎自杀。至宋武帝北平关、洛，置司州、刺史理虎牢。魏使奚斤攻宋司州刺史毛德祖，经二十日不克，城中伤者无血，知其乏水，潜作地道，其穴犹存。隋开皇十八年，改成皋为汜水县。大业十三年，陷於王世充。武德四年讨平充，复於县理置郑州。贞观七年移郑州於管城，以县属焉。显庆二年，改属河南府，垂拱四年改名广武县，神龙元年复为汜水。开元二十九年，自虎牢城移於今理。
黄河，自巩县界流入。
汜水，出县东南三十二里浮戏山，经武牢城东。汉破曹咎於此。
成皋故关，在县东南二里。
旋门关，在县西南十里。即八关之一。
汴口，去县五十里，今属河阴。
板渚，在县东北三十五里。初，窦建德众数十万，自於板渚结阵，南属鹊山，以临汜水。太宗帅轻骑击之，贼众大溃，建德窜於牛口渚。将军白士让生获之。
先是童谣云：“豆入牛口，势不得久。”果败於此。牛口渚与板渚迤逦相接。
等慈寺，在县东七里。王师既破建德，诏於战所起寺立碑纪功焉，令颜师古为碑文。